**KLAIPĖDOS MIESTO SAVIVALDYBĖS ADMINISTRACIJA**

**KLAIPĖDOS MIESTO ĮVAIZDŽIO KOMISIJOS POSĖDŽIO PROTOKOLAS**

2021-12-16 Nr. ADM-699

Posėdis įvyko 2021 m. gruodžio 15 d. 13 val.

Vieta: Microsoft Teams platforma.

Posėdžio pirmininkas – Kastytis Macijauskas, Klaipėdos miesto savivaldybės vyriausiasis patarėjas.

Posėdžio sekretorė – Kristina Skiotytė-Radienė, Klaipėdos miesto savivaldybės administracijos Kultūros skyriaus vyr. specialistė.

Dalyvavo pirmininkas ir komisijos nariai (11 iš 16):

1. Kastytis Macijauskas, Klaipėdos miesto savivaldybės vyriausiasis patarėjas, įvaizdžio komisijos pirmininkas;
2. Mindaugas Petrulis, Klaipėdos miesto savivaldybės administracijos Urbanistikos ir architektūros skyriaus vyriausiasis specialistas;
3. Vidas Bizauskas, Klaipėdos apskrities dailininkų sąjungos pirmininkas;
4. Andrius Petraitis, Klaipėdos miesto savivaldybės tarybos narys;
5. Natalija Sadovskaja, Klaipėdos mero patarėja;
6. Kęstutis Mickevičius, Klaipėdos dizainerių asociacijos atstovas;
7. Marijus Mockus, Urbanistikos ir architektūros skyriaus patarėjas;
8. Natalija Sadovskaja, Klaipėdos miesto mero patarėja;
9. Jolanta Girdvainė, Klaipėdos pramonininkų asociacijos administracijos direktorė.

Kiti posėdžio dalyviai,

1. Adomas Skiezgėlas, architektas.

Posėdžio medžiaga

1. Informacinio meninio akcento įamžinti atminimo ženklu Vilhelmą Berbomą, pažyminti jo vardu pavadintą gatvę, techninis projektas, 25 lapai.

**DARBOTVARKĖ:**

1. Dėl meninio akcento įamžinančio V.Berbomą pastatymo V.Berbomo gatvėje. (Pristato A.Skiezgėlas).
2. **SVARSTYTA. Dėl meninio akcento įamžinančio V.Berbomą pastatymo V.Berbomo gatvėje. (Pristato A.Skiezgėlas).**

Pranešėjas – Adomas Skiezgėlas.

Pirmininkas pakvietė pranešėją pristatyti projektą.

Adomas Skiezgėlas pristatė ketiną įrengi meninį projektą (pridedama). Pažymėjo, kad asmenybės įamžinimui yra pritarus Žymių žmonių, asmenybių ir įvykių įamžinimo bei gatvių pavadinimų suteikimo komisija, tekstas esantis ant meninio akcento taip pat suderintas su ja. Taip architektas pažymėjo, kad iniciatyva pastatyti šį meninį akcentą kilo vietos („Eglės“ seniūnaitijos bendruomenei), projektas įgyvendinamas jų lėšomis.

Posėdžio pirmininkas pakvietė komisijos narius pasisakyti.

Mindaugas Petrulis pažymėjo, jog projekto autoriai atkreiptų dėmesį, jog objektas neturi būti statomas ant inžinerinių tinklų. Abejojo ar objekto vieta pasirinkta tinkamai, ar objekto aukštis ir stovo ant kurio stovės objektas storis tinkamas. Ar tai geriausias būdas įamžinti buvusį miesto burmistrą.

Vitalijus Juška pažymėjo, jog pirminė iniciatorių idėja buvo vėtrungę talpinti ant universiteto tvoros, bet ši tvora įtraukta į kultūros paveldo vertybių registrą, todėl idėjos atsisakyta. Oponavo M. Petruliui pažymėdamas, kad ši vieta tinkama, nes tai V.Berbomo gatvės pradžia. Bareljefas jam pasirodė tinkamas.

Marijus Mockus pažymėjo, kad ženklo aukštis priklauso nuo to, ar jis labiau vaizduoja tikrą vėtrungę, ar labiau ženklą su skaitomu tekstu. Siūlė tobulinti ženklo „pririšimą prie vietos“. Idėjai pritarė.

Andrius Petraitis kėlę klausimą dėl ženklo įkomponavimo erdvėje. Ženklui pritarė.

Jolanta Girdvainė pažymėjo, kad ant komunikacijos tinklų ženklo bet kokiu atveju neleis statyti derinančios institucijos, todėl jis natūraliai įsikomponuos reikiamoje vietoje. Idėjai pritarė. Ženklas ir vieta tinkami miesto burmistro įamžinimui, jeigu miestas niekaip kitaip neplanuoja įamžinti burmistro.

Kęstutis Mickevičius pažymėjo, kad abejoja projektu, konsultavosi su menininkais, architektais, istorikais. Projektą jie vertina kontraversiškai.

Vidas Bizauskas pažymėjo, kad projektui pritaria, atkreipė dėmesį, kad vėtrungės aukštis 2,36 m. Ji tikrai netrukdys, nei praeiviams, nei dviratininkams.

Natalija Sadovskaja pažymėjo, kad projektui pritaria, pažymėjo, kad vietos bendruomenės iniciatyva sveikintina.

Kastytis Macijauskas pažymėjo, kad gyventojų iniciatyva sveikintina, pritarė projektui. Pasidžiaugė A. Skiezgėlo kūriniu. Siūlė keisti vėtrungės kryptį, kad ji rodytų į gatvę.

K. Mickevičius Pažymėjo, kad nors Klaipėdai ir jos aplinkiniams kaimams buvo sukurtos vėtrungės, tačiau vietos žvejai jų nenaudojo, nes neturėjo žvejybos plotų mariose. Žvejojo jūroje.

V. Juška oponavo, jam atrodo jo vėtrungės ženklas tinkamas V. Berbomui įamžinti.

M. Petrulis pritarė ženklo pastatymui, jeigu bus atsižvelgta į komisijos narių pastabas.

**NUTARTA. Pritarti meninio akcento įamžinančio V.Berbomą pastatymui V.Berbomo gatvės pradžioje, atkreipiant dėmesį į komisijos narių pastabas, dėl tinkamesnio ženklo komponavimo erdvėje, bei užtikrinimo, kad ženklas netrukdys praeiviams ir dviratininkams. Svarstyti komponuoti ženklą taip, kad jis rodytų į V. Berbomo gatvę. Taip pat pasirūpinti, kad ant ženklo esanti medžiaga būtų nuolat prižiūrima, susidėvėjus keičiama.**

|  |  |
| --- | --- |
| Posėdžio pirmininkas | Kastytis Macijauskas |
|  | |
| Posėdžio sekretorė | Kristina Skiotytė-Radienė |